**Dragi učenci!**

Za 3. in 4. teden sem vam pripravila posebno nalogo. Tokrat bo naloga bolj za fante, čeprav ste se tudi fantje odlično odrezali v izdelavi rožic. Bravo za vse!

**Današnja tema je: SAMOKOLNICA**

Tokrat boste samostojno iz **odpadnih materialov** (plastenka, tetrapak, slamica, zamaški, zobotrebci, rolice wc papirja, koščki lesa, odpadne lesene paličice in podobno) izdelali model **SAMOKOLNICE**. Če slučajno ne veste, kaj ta slovenski izraz pomeni, poglejte v Slovar slovenskega knjižnega jezika ali pa povprašajte starše, lahko tudi stare starše. Skoraj prepričana sem, da imate samokolnico vsi doma in da ste jo tudi že »vozili«.

Samokolnico izdelajte po lastni zamisli. Bodite ustvarjalni, iznajdljivi, natančni … Za idejo se lahko posvetujete s starši in če potrebujete pomoč pri izdelavi, jih lahko poprosite, naj vam malo pomagajo. Prepričana sem, da čas, ki ga boste preživeli skupaj ne bo izgubljen.

**Navodila:**

1. samokolnica naj ima korito za tovor, 2 ročaja, kolo, ki se lahko zavrti ter »nogice«, na katerih naj stoji
2. za izdelavo uporabi odpadne materiale
3. z navadnim svinčnikom in s prosto roko poskušaj narisati SKICO
4. sestavi samokolnico iz lego kock (če jih nimaš, mi sporoči!)
5. upoštevaj varnost pri delu
6. izdelek boš prinesel v šolo, ko se vidimo, lahko pa pošlješ fotografijo
7. uživaj v delu!

Vaših idej in izdelkov se zelo veselim.

Če je za koga naloga morda prezahtevna, naj mi to sporoči in se bova dogovorila za kaj bolj preprostega.

Pazite nase in bodite lepo. Upam, da se kmalu srečamo in nadaljujemo delo v delavnici.

Lep pozdrav vsem.

učiteljici Nuša in Meta